
Documentație descriptivă
pentru atribuirea contractului de consultanță și reprezentare juridică

1. Scop:

Documentația descriptivă conține cerințele minime care trebuie îndeplinite pentru achiziționarea de servicii de consultanță și reprezentare juridică. 
2. Contextul realizării acestei achiziții de servicii:

Informații despre autoritatea contractantă:
ISCIR, Inspectia de Stat pentru Controlul Cazanelor, Recipientelor sub Presiune si Instalatiilor de Ridicat având sediul in Bucuresti, Str. Sf. Elefterie nr. 47-49, Sector 5, CUI RO 9731330 cont bancar RO34 TREZ 7052 0F33 0800 deschis la Trezoreria Operativa Sector 5, tel. 021.411.81.70, fax: 021.410.00.19 , email: iscir@iscir.ro.
Informații despre contextul care a determinat achiziția serviciilor:
Inspecția de Stat pentru Controlul Cazanelor, Recipientelor sub Presiune și Instalațiilor de Ridicat este organul de specialitate al administrației centrale, cu personalitate juridică, responsabil în numele statului pentru asigurarea măsurilor de funcționare în condiții de siguranță a instalațiilor și echipamentelor prevăzute în anexele nr. 2, 3 și 4, din Legea nr. 64/2008 privind funcționarea în condiții de siguranță a instalațiilor sub presiune, instalațiilor de ridicat, cu modificările și completările ulterioare.
ISCIR este organizată și funcţionează conform Hotărârii Guvernului nr. 1340/2001, cu modificările și completările ulterioare în subordinea Ministerului Economiei, Digitalizării, Antreprenoriatului și Turismului.
Atribuțiile ISCIR sunt prevăzute la art. 3 din hotărârea de guvern menționată anterior, iar structura ISCIR este prezentată în Anexele nr. 2 și 3 din același act normativ.
În desfășurarea activității a fost identificată necesitatea achiziționării a unor servicii de consultanță și reprezentare juridică, semnarea de cereri, excepţii, memorii, acţiuni, renunțare la judecată, căi de atac, formulare, semnare de plângeri, în faţa instantelor de judecată, parchetelor, instituțiilor publice, altor  persoane juridice, Curtea Constituţională a României, medieri, concilieri, opinii juridice scrise și argumentate cu privire la legalitatea și oportunitatea juridică a demersurilor instituției alte activităţi cu caracter juridic pentru ISCIR.
3. Obiectul achiziției și scopul

Încheierea unui contract pentru achiziția de “servicii de consultanță și reprezentare juridică“ pentru perioada 01.08.2026  - 31.12.2026, cu posibilitate de prelungire până la data de 30.04.2027.
Obiectul achiziţiei este reprezentat de următoarele:

A. Litigii care presupun reprezentare și consultanță juridică în fața instanțelor de judecată, organelor de urmărire penală și executorilor judecătorești:

- contencios administrativ - litigii contravenționale, litigii privind achizițiile publice;
- civile - pretenții, obligația de a face, reziliere/rezoluțiune contracte, litigii imobiliare-evacuări,  ordonanțe de plată, cereri în anulare, recuperări prejudicii;
- litigii de muncă – decizii sancționare disciplinară;
- litigii comerciale - insolvență/faliment;
- litigii penale – constituiri părți civile, recuperări prejudicii în dosare penale.
- opinii juridice scrise și argumentate cu privire la legalitatea și oportunitatea juridică a demersurilor instituției
B.  Procedura necontencioasă:  recuperări creanțe de la terți.
4. Informații specifice ale ISCIR:

-
numărul mediu anual de dosare - aproximativ 100 cauze;

-
numărul mediu anual de etape procesuale - 1 etapă procesuală pentru aproximativ 80 de dosare;

-
numărul mediu anual de termene - aproximativ 160 termene;

-
numărul mediu anual de documente care au fost redactate: aproximativ 300 documente;

-
cantitatea de documente care trebuie preluată de la anterioara societate de avocați: aproximativ 250 dosare/300kg. 
5. Cerințe din partea ISCIR:

-
reprezentare pe tot teritoriul țării;

-
întocmirea lunară a unui raport de activitate;

-
cheltuielile cu deplasările, cazare, diurnă se includ în contract;

-
nu se prevede acordarea bonusurilor de succes;

-
preluarea documentelor de la anterioara societate de avocați;

-
prezentarea la sfârșitul contractului a unei situații centralizate care să cuprindă:

▪︎ numărul și tipul dosarelor finalizate pe perioada contractului;

▪︎ numărul și tipul dosarelor aflate în curs;

▪︎ numărul de etape procesuale parcurse pentru care a fost asigurată reprezentarea;

▪︎ numărul de termene la care a fost asigurată reprezentarea;

▪︎ numărul de documente care au fost redactate. 

-
pregătirea documentelor în vederea preluării de o altă societate de avocați.
6. Criterii de calificare și selecție:
Pentru a participa la procedura de selecție ofertanții vor depune documentele prevăzute  la pct.7, îndeplinirea tuturor criteriilor de eligibilitate este considerată cerință obligatorie, orice ofertă care nu îndeplinește aceste criterii urmând a fi respinsă.
Oferta și corespondența dintre ofertant și beneficiar se redactează în limba română prin utilizarea unui editor de texte.
7. Documente de eligibilitate

Ofertantul va prezenta următoarele:
1) copia actului constitutiv sau a documentului similar din care să rezulte obiectul principal de activitate și copia Codului Unic de Înregistrare;

2) decizia/deciziile Baroului prin care se atestă înființarea formei de exercitare a profesiei;
3) copie certificată conform cu originalul a declarației 212/204 pentru ultimii 3 ani sau ori ce alte documente emise de autoritățile legale competente din care să reiasă că a înregistrat o cifră medie de afaceri globală, pe ultimii 3 ani de minim 400.000 lei.

4) certificat de atestare fiscală, valabil la data selecției de oferte, eliberat de Administrația fiscală competență, din care să rezulte că nu are obligații de plată către bugetul de stat și bugetul local;

5) declarație pe proprie răspundere a ofertantului din care să reiasă că nu deține informații privind conținutul ofertelor celorlalți participanți și că nu are înțelegeri cu alți participanți sau cu autoritatea contractantă în scopul denaturării rezultatului selecției;

6) copia poliței de asigurare profesională pentru activitatea desfășurată pentru un risc asigurat de minim 25.000 lei/eveniment, pe toată durata contractului;

7) prezentarea experienței în domeniu (dovedită cu contracte pentru litigii/cauze similare gestionate cu succes în ultimii 3 ani);

8) dovada existenței unui număr minim de avocați: 2 avocați definitivi cu vechime de cel puțin 10 ani fiecare;

9) documente doveditoare privind legătura contractuală între operatorul economic și avocați;

10) declarație privind eligibilitatea (art. 164 din Legea 98/2016, cu modificările și completările ulterioare);

11) declarație privind neincadrarea în situațiile prevăzute la art. 165 și 167 din Legea 98/2016, cu modificările și completările ulterioare;

12) declarație privind evitarea conflictului de interese (art. 59 din Legea 98/2016, cu modificările și completările ulterioare).

8. Oferta tehnică

Oferta tehnică va cuprinde în mod obligatoriu enunțarea tuturor serviciilor de consultanță și reprezentare juridică ce fac obiectul contractului de prestări de servicii.

În propunerea tehnică prezentată în cadrul ofertei se va preciza cu exactitate modul în care operatorul economic va îndeplini cerințele tehnice prevăzute în documentația descriptivă, astfel: 

· denumirea exactă a serviciilor pe care le va presta;

· condițiile în care va presta serviciile ofertate; 

· durata de prestare;

· metodologiile și metodele utilizate; 

· resursele umane implicate în contract; 

· nivelul de calificare și experiență a avocaților, restricții, documentele prezentate în susținerea propunerii tehnice (recomandări, contracte similare, CV-uri, acte de studii, certificate, autorizații, etc.);

· orice alte informații cu privire la modul în care va fi îndeplinit contractul, în raport de specificul acestuia.

9. Oferta financiară

Operatorii economici participanți la selecția de oferte vor prezenta propunerea financiară în forma și în condițiile stabilite după cum urmează:

Prețul total al prezentului contract este de ........... lei din care: 


......... lei - valoare contract consultanță şi reprezentare juridică fără TVA.


.......... lei – valoare T.V.A.
Valoarea totală în lei din oferta financiară va fi fermă și nu va putea fi majorată pe tot parcursul derulării contractului.
Ofertele se exprimă în lei fără TVA.

10. Mențiuni cu privire la facturare şi plată:

Facturarea se va efectua lunar potrivit raportului de activitate după cum urmează:

............ lei  din care:

-........... lei -valoare contract consultanță şi reprezentare juridică făra TVA

-............ lei - valoare T.V.A.

Plata se efectueză lunar până la data de 15 ale fiecărei luni.
11. Criteriul de atribuire este prețul cel mai scăzut.
12. Contestații

(1) Contestațiile se depun în termen de cel mult 2 zile după comunicarea rezultatului procedurii, la sediul autorității contractante și se soluționează de către comisia de soluționare a contestațiilor în termen de 2 zile lucrătoare de la înregistrarea acestora.

(2) După soluționarea contestației, autoritatea contractantă va comunica ofertantului, în termen de o zi, decizia Comisiei privind modul de soluționare a contestației.

13. Termene

Termenele se calculează conform următoarelor reguli:

a) la calculul unui termen exprimat în zile, luni sau ani de la un anumit eveniment ori act sau acțiune, dată la care se produce respectivul eveniment, act ori acțiune nu se ia în considerare;

b) cu aplicarea în mod corespunzător a dispozițiilor lit. a) și d), termenul exprimat în zile începe să curgă la începutul primei ore a primei zile a termenului și se încheie la expirarea ultimei ore a ultimei zile a termenului;

c) cu aplicarea în mod corespunzător a dispozițiilor lit. a) și d), termenul exprimat în luni sau ani începe să curgă la începutul primei ore a primei zile a termenului și se încheie la expirarea ultimei ore a zilei care reprezintă ziua din ultima luna sau an corespunzătoare zilei în care a început să curgă termenul; dacă în cazul termenului exprimat în luni sau ani, în luna în care se încheie termenul nu există o zi corespunzătoare zilei în care a început să curgă termenul, termenul se încheie la expirarea ultimei ore a ultimei zile a lunii respective;

d) dacă ultima zi a unui termen exprimat în zile, luni sau ani este o zi de sărbătoare legală, duminică sau sâmbătă, termenul se încheie la expirarea ultimei ore a următoarei zile lucrătoare;

e) la calculul unui termen exprimat în zile lucrătoare se aplică în mod corespunzător dispozițiile lit. a), b) și d), cu deosebirea că zilele nelucrătoare din cadrul termenului nu se iau în considerare.

